ȘTIRI… INFORMAȚII… EVENIMENTE… (XXXI)

ȘTIRI… INFORMAȚII… EVENIMENTE… (XXXI)

1.12.1922 – România a devenit membru fondator al Uniunii Internaţionale a Căilor Ferate.

***

3.12.1977 – Au fost inaugurate lucrările de construcţie a Sistemului hidroenergetic şi de navigaţie Porţile de Fier II de la Drobeta-Turnu Severin.

***

5.12.1930 – S-a născut părintele Andrei Scrima, unul dintre cei care au alcătuit „Grupul de la Antim” – „şcoală” literară ortodoxă – grup care a făcut obiectul unui proces politic cunoscut sub numele de „Rugul Aprins” (în anul 1996 a publicat cartea „Timpul Rugului Aprins. Maestrul spiritual în tradiţia răsăriteană”) (m.2000).

***

6.12.1941 – Al doilea război mondial. Marea Britanie declară război României.

***

7.12.1881 – A fost înfiinţată „Societatea Politehnica din România”; primul preşedinte a fost Dimitrie Frunză.

***

9.12.1949 – Adunarea Generală a ONU adoptă Convenţia cu privire la prevenirea şi reprimarea genocidului, intrată în vigoare la 12.01.1951. România a aderat la Convenţie la 03.11.1950.

***

14.12.1869 – Inaugurarea oficială a clădirii Universităţii din Bucureşti construită între anii 1857–1869, după planurile arhitectului Alexandru Orăscu.

***

15.12.1972 – România a devenit membră a FMI şi a Băncii Internaţionale pentru Reconstrucţie şi Dezvoltare, instituţii specializate ale ONU.

***

20.12.1852 – S-a născut Ion Mincu, arhitect, membru fondator şi preşedinte al Societăţii Arhitecţilor din România, întemeietorul şcolii româneşti de arhitectură (Casa Lahovary, Şcoala Centrală de fete) (m.06.12.1912).

***

22.12.1927 – S-a înfiinţat Societatea de Difuziune Radiofonică din România (în prezent Societatea Română de Radiodifuziune).

***

27.12.1897 – S-a născut Tudor Vianu, poet, estetician şi filosof român, membru al Academiei Române; a fost director general al Comisiei Naţionale pentru UNESCO, director general al Bibliotecii Academiei Române, director al Teatrului Naţional din Bucureşti; a scris studii de estetică şi stilistică, memorialistică, a analizat din punct de vedere estetic fenomenul literar românesc şi universal („Arta şi frumosul”, „Arta prozatorilor români”) (m.21.05.1964).

Contents